Előterjesztés Zalakaros Város Önkormányzat Képviselőtestülete 2023. március 9-i ülésére

Tárgy: Végleges szerződés elfogadása a Zalakaros belterület 1323/10 hrsz. ingatlan értékesítése tárgyában 

Előterjesztést készítette: Csetneki Ügyvédi Iroda/Bognár Ottó Péter

Tisztelt Képviselőtestület!

Zalakaros Város Önkormányzat Képviselő-testületének 174/2022. (XI.17.) számú határozatában foglaltaknak megfelelően Zalakaros Város Önkormányzata és a Balaton Wind Korlátolt Felelősségű Társaság ((székhely: 8646 Balatonfenyves, Fenyvesi u. 97. adószám: 25304875-2-14, Cégjegyzékszám: 14-09-314742) adásvételi előszerződést kötött  a Zalakaros belterület 1323/8 hrsz, telekalakítás után kialakuló 10.449 m2 területnagyságú ingatlana értékesítése tárgyában.

Zalakaros Város Önkormányzata az előszerződésben foglalt, a telekalakításra és annak ingatlan-nyilvántartásban történő átvezetésére vonatkozó feltételeket határidőre teljesítette, a végleges szerződés megkötésének feltételei biztosítottak. A telekalakítás után kialakuló Zalakaros, 1323/10 hrsz-ú, kivett beépített terület megnevezésű 10.469 m2 nagyságú ingatlan vonatkozásában a végleges adásvételi szerződést a Csetneki Ügyvédi Iroda elkészítette, melyet mellékelten csatolok.

Felhívom a figyelmet, hogy az előszerződésben foglaltaktól eltérően a végleges adásvételi szerződésben 10.469 m2 nagyságú beépített terület szerepel. Ennek oka, hogy a telekalakítás után kialakuló 1323/10 hrsz-ú ingatlanon 1 db autóbuszváró felépítmény is található (1323/10/A), melyre vonatkozóan az Önkormányzatnak használati joga van. A területnagyságban történő eltérés oka, hogy az előszerződés megkötésekor még nem állt rendelkezésre földhivatali adatokon alapuló vázrajz, a telekalakítási vázrajz elkészítésekor került pontosításra az eladandó terület nagysága.

Kérem a végleges adásvételi szerződés elfogadását, jóváhagyását.

Határozati javaslat:

Zalakaros Város Önkormányzat Képviselőtestülete

1. Elfogadja és jóváhagyja a Zalakaros, belterület 1323/10 hrsz-ú, 10.469 m2 nagyságú, kivett beépített terület megnevezésű ingatlanra vonatkozó, a Balaton Wind Korlátolt Felelősségű Társasággal (székhely: 8646 Balatonfenyves, Fenyvesi u. 97. adószám: 25304875-2-14, Cégjegyzékszám: 14-09-314742) kötendő végleges adásvételi szerződést. 
2. Felhatalmazza a polgármestert a végleges adásvételi szerződés aláírására.
3. Felkéri a Hivatalt, hogy az adásvételi szerződés aláírása után a végleges adásvételi szerződést küldje meg a Magyar Államnak annak érdekében, hogy a nemzeti vagyonról szóló 2011. évi CXCVI. törvényben leírt elővásárlási jogával kíván-e élni.
4. Amennyiben a Magyar Állam lemond elővásárlási jogáról, úgy a felkéri a Hivatalt, hogy a lemondó nyilatkozattal keresse meg Dr. Csetneki Gábor ügyvédet, hogy a Földhivatali átvezetéshez szükséges intézkedéseket tegye meg. 

Határidő:             azonnal
Felelős:               Novák Ferenc polgármester
Operatív felelős: Csetneki Ügyvédi Iroda
                            Bognár Ottó Péter településüzemeltetési, hatósági és közbiztonsági referens

Zalakaros, 2023. március 6.		
					Novák Ferenc
 					polgármester
